Eelmisel nädalal käivitati  Euroopa Komisjoni rahastamisel uus veebiportaal Organic.Edunet (http://portal.organic-edunet.eu). Portaal pakub erinevat mahepõllumajandus- ja keskkonnaalast informatsiooni. Organic.Edunetis võib leida akadeemilisi artikleid mahepõllumajandusest ja agroökoloogiast, keskkonnaalaseid õppematerjale, fotosid, videosid ja ettekandeid ning informatsiooni praktilistest õppevahenditest. Hetkel on värskes veebiportaalis info kättesaadav seitsmes erinevas keeles: inglise, kreeka, saksa, ungari, rumeenia, norra ja eesti keeles.